stanford-oval/wikipedia huggingface dataset:
Tuomilampi (Juorkuna)

| Tuomilampi (Juorkuna) |
| --- | --- |
 Näkymä järven luoteisnurkasta itään
Valtiot:  Suomi 
Paikkakunta:  Utajärvi, Juorkuna
Koordinaatit:  65°03′56″N, 26°49′51″E
Järvinumero:  60.068.1.006 
Mittaustietoja
Pinnankorkeus:  126,6 m
 fiTuomilampi (Juorkuna) 
Tuomilampi on järvi Utajärven Juorkunassa, Olvakselta Pudasjärven Hetekylän Kuikkaperälle menevän Viinivaaran metsäautotien eteläpuolella Viinivaaran kohdalla. Järvelle tulee tieltä kuutisensataa metriä pitkä polku Järvessä ei ole tulo- eikä laskuojia, se saanee vetensä ennen muuta etelän puolen Isolta Särkisuolta. Pohjoisen Viinivaaran lisäksi järven ympärillä on muutamia muita kangasmaita, luoteessa Hanganvaara, lounaassa Patamaa, etelässä pieni Tuomilamminaho ja idässä Viiniselkä. Järvi on reilun kilometrin mittainen ja leveimmillään noin 700 metriä. Vesi on varsin kirkasta, rannat ovat paikoitellen hiekkamaata. Järven ympäristö on asumaton.
Utajärvi
| --- | --- |
Kylät:  Ahmas | Alakylä | Ala-Naama | Ala-Niska | Autio | Juorkuna | Järvikylä | Kangaskylä | Kernilä | Kivijärvi | Kormunkylä | Marttisjärvi | Murronkylä | Naamankylä | Niska | Ojakylä | Potku | Sanginkylä | Sipolankylä | Sapilasmaa | Sotka | Särkijärvi | Tervolankylä | Utanen | Ylisuvanto | Yli-Utos
Järvet, lammikot ja lähteet:  Ahmasjärvi | Ahvenlampi (Sanginkylä) | Ahvenlampi (Juorkuna) | Hakojärvi | Iso Karvasjärvi | Iso Kivijärvi | Iso Olvasjärvi | Iso-Timonen | Juorkuna | Kaihlanen | Kirkaslampi | Kivi-Sorsua | Kivijärvi | Korpinen | Kärkkäänjärvi | Lauttalampi | Marttisjärvi | Matkalampi | Mustalampi | Nuanjärvi | Palonen | Penikkajärvi | Pieni Torvenjärvi | Pikku Karvasjärvi | Pikku Olvasjärvi | Pikku-Säynäjä |Pikku-Timonen | Pontema | Puutturinjärvi | Saari-Sorsua | Sanginjärvi | Siiralampi | Sotkajärvi | Särkijärvi | Säynäjä |Torvenjärvi | Vaaranlampi | Valkiaisjärvi | Vähä-Ruohonen
Joet ja purot:  Kiiminkijoki | Kivijoki | Koivujoki | Korpisenoja | Naamanjoki | Nuanjoki | Oilinginoja | Oulujoki | Piltuanjoki | Piltunginjoki | Poikajoki | Potkunjoki | Sanginjoki | Särkijoki | Säynäjäjoki | Tilanjoki | Timo-oja | Utosjoki
Luonnonsuojelualueet:  Olvassuon luonnonpuisto | Rokuan kansallispuisto
Rakennukset ja rakennelmat:  Ahmaksen kalevalainen perinnekylä | Ahmaskosken silta | Ala-Utoksen voimalaitos | Maijan kivi |  Utajärven kirkko | Utajärven kivipuisto | Utasen voimalaitos
Muistomerkit, laatat ja veistokset:  Sankarivainajien muistomerkki (1950) | Karjalaan jääneiden muistomerkki (1958) | Roomari-patsas (1985) | Veteraanikivi (1991) | Merilän suvun koskenlaskijoiden muistomerkki (2000) | Runonlaulajien muistomerkki (2003)
Museot:  Utajärven kotiseutumuseo | Ylisipolan kotiseutumuseo
Liikenne:  Ahmaksen rautatieasema | Niskan seisake | Oulu–Kontiomäki-rata | Rokuan rautatie | Seututie 836 | Seututie 837 | Sotkan seisake | Utajärven rautatieasema | Valtatie 22 | Yhdystie 8300
Topi Majaniemi

Topi Majaniemi (s. 19. heinäkuuta 1994) on suomalainen näyttelijä. Helsingin Kuusisaaresta kotoisin oleva Majaniemi esitti pääroolia Klaus Härön elokuvassa Äideistä parhain (2005). Hän sai osastaan Silver Dolphin for Best Actor -palkinnon kansainvälisillä Festroian elokuvafestivaaleilla Portugalin Setúbalissa 2006.
Topi Majaniemi on näytellyt myös lyhytelokuvissa Menestyjä (2005) ja Diileri (2006).
Majaniemi on käynyt Munkkiniemen yhteiskoulua, harrastanut kilpatennistä ja näytellyt elokuvien lisäksi Suomen kansallisteatterissa.
Topi Kosonen

| Topi Kosonen |
| --- | --- |

Henkilötiedot
Syntynyt: 12. tammikuuta 1982 (ikä 42)  Lappeenranta
Pesäpalloilija
Ulkopelipaikka:  lukkari
Sisäpelirooli:  vaihtaja
Pituus:  193 cm
Heittokäsi:  oikea
Lyöntipuoli:  oikea
Seura:  Joensuun Maila
Pelinumero:  82
Pelaajaura
Ammattilaisjoukkueet
 2004–2021  2022– :    Pattijoen Urheilijat   Joensuun Maila 
Topi Kosonen (s. 12. tammikuuta 1982 Lappeenranta) on suomalainen pesäpalloilija, joka edustaa Joensuun Mailaa. Häntä pidetään yhtenä kaikkien aikojen parhaista lukkareista.
Kososen pääsarjaura alkoi vuonna 2004 Pattijoen Urheilijoissa. Kaudella 2006 Kosonen voitti ensimmäisen SM-mitalinsa, kun Pattijoen Urheilijat hävisi Superpesiksen finaalisarjassa Sotkamon Jymylle. Kaudella 2008 sama finaalipari toistui. Tuolloin PattU oli parempi, ja Kosonen voitti ensimmäistä kertaa urallaan SM-kultaa.
Kaudella 2009 Kosonen kärsi lautaskammosta. Hän kuitenkin onnistui varsin nopeasti palaamaan huippuvuosien tasolleen, ja kertoi saaneensa peli-ilonsa takaisin kauden 2010 aikana. Kososen lautaskammon syyksi on arveltu vuoden 2008 mestaruuden aiheuttamia paineita.  Lautaskammosta palauduttuaan Kosonen pystyi johdattamaan Pattijoen Urheilijat takaisin mitaleille, kun joukkue voitti SM-pronssia kausien 2011 ja 2012 päätteeksi.
Kosonen pelasi Pattijoen Urheilijoissa 18 vuotta, kauteen 2021 saakka. Elokuussa 2021 Raahen Seutu uutisoi Kososen lopettavan pelaajauransa meneillään olevan kauden päätyttyä. Lokakuussa Kosonen kuitenkin teki kaksivuotisen pelaajasopimuksen Joensuun Mailan kanssa. Kosonen on jälkikäteen kertonut, ettei hänen lopettamispäätöksensä ollut missään vaiheessa lopullinen, vaan tietyt tahot olivat ymmärtäneet sen väärin.
Joensuussa Kosonen ei vastoin yleisiä odotuksia noussut joukkueen ykköslukkariksi ohi Ville Väliahon, vaan hän pelasi kauden alkupuolella useita otteluita jokerina ja vain yksittäisiä kertoja lukkarin paikalla. Elokuussa 2022 Joensuun Mailan vierasottelussa Seinäjoen JymyJusseja vastaan Kosonen joutui kesken ottelun kolmosvahdin paikalle, kun Iiro Kuosa loukkaantui. Joukkueen valmennusjohto totesi Kososen erittäin varmaksi kiinniottajaksi, minkä seurauksena Kosonen pelasikin kolmosvahtina koko loppukauden ajan.  Kauden 2022 päätteksi Kosonen voitti joukkueensa kanssa uransa kolmannen SM-pronssimitalin.
Kosonen on pelannut 513 runkosarjaottelua Superpesiksessä. Hän on lyönyt 43+312 juoksua, tuonut 471 juoksua ja kerännyt 2 236 kärkilyöntipistettä. Itä–Länsi-otteluun hänet on valittu kymmenen kertaa.
Siviiliammatiltaan Kosonen on liikunnanopettaja.
Rain (pelaaja)

| rain |
| --- | --- |

Henkilötiedot
Koko nimi:  Håvard Liset Nygaard
Syntynyt: 27. elokuuta 1994 (ikä 30)
Kansalaisuus:   Norja
Ammatti:  ammattipelaaja
Elektronisen urheilun pelaaja
Pelaajanimi:  rain
Aktiivisena:  2013–
Nyk. joukkue:  FaZe Clan
Rooli:  kivääripelaaja
Peli:  Counter-Strike 2
Håvard Liset ”rain” Nygaard (s. 27. elokuuta 1994) on norjalainen Counter-Strike 2 -ammattilainen. Hän on edustanut vuodesta 2016 FaZe Clan -joukkuetta, ja on sen pitkäaikaisin pelaaja. Hänet on valittu kolme kertaa maailman 20 parhaan pelaajan joukkoon.
Ura > Ennen FaZe Clania

Rain aloitti uransa tammikuussa 2014 partyastrounaus-joukkueessa, ja edusti myös London Conspiracyä ja LGB:tä ennen liittymistään Team Kinguiniin toukokuussa 2015. Joukkue tuli sijalle 5.–8. merkittävästä ESL One Cologne 2015 -turnauksesta elokuussa. Lisäksi he voittivat C-tason turnauksen Gaming Paradise 2015 voittaen Natus Vinceren karttavoitoin 2–0. G2 Esportsiin rain liittyi syyskuussa, ja lähti sieltä tammikuussa 2016.
Ura > FaZe Clan > 2016

Rain liittyi FaZe Claniin tammikuussa 2016 lähdettyään G2:sta. Joukkue tuli sijalle 9.–12. ESL One Cologne 2016 -turnaukesta.
Ura > FaZe Clan > 2017

FaZe voitti huhtikuussa 2017 erittäin merkittävän StarLadder i-League StarSeries Season 3 -turnauksen. Rain oli finaalissa joukkueen toisiksi paras ratingillaan 1,19. Seuraavaksi he saivat hopeaa Intel Extreme Masters XII - Sydney -turnauksesta toukokuussa. Kesäkuussa he saivat niin ikään hopeaa Esports Championship Series Season 3 - Finals -turnauksesta. Rainin rating finaalissa oli 0,95. Syys-lokakuussa FaZe voitti kaksi merkittävää turnausta: ESL One: New York 2017 ja ELEAGUE Premier 2017. Rain sai jälkimmäisen MVP-tittelin saatuaan turnausratingin 1,31. Hän sai kierroksen aikana keskimäärin 0,81 tappoa ja kuoli keskimäärin 0,61 kertaa. FaZe voitti vuoden viimeisimmän turnauksensa, joka oli Esports Championship Series Season 4 - Finals. Rain sai turnauksen MVP-tittelin turnausratingilla 1,28. Hän sai kierroksen aikana keskimäärin 0,82 tappoa ja kuoli keskimäärin 0,67 kertaa. Rain valittiin HLTV-sivuston toimesta vuoden neljänneksi parhaaksi pelaajaksi. Thorin taas valitsi hänet kahdeksanneksi parhaaksi.
Ura > FaZe Clan > 2018

FaZe aloitti vuoden 2018 hopeasijalla yhdestä vuoden merkittävimmistä turnauksista, ELEAGUE Major Boston 2018:sta. Rain sai sekä puolivälierässä, semifinaalissa ja finaalissa yli yhden ratingin. He voittivat toukokuussa Intel Extreme Masters XIII - Sydney -turnauksen. Kesäkuussa joukkue jatkoi voittaen ESL One: Belo Horizonte 2018:n. Rain oli finaalissa joukkueensa keskitasoa 1,15 ratingilla. Lokakuussa FaZe voitti EPICENTER 2018:n. Rain sai finaalissa merkittävän kolmen tapon kierroksen ja 1v1-pelauksen, jotka olivat osasyynä FaZen voitossa. Rain valittiin vuoden HLTV-arvioinnissa 18. sijalle.
Ura > FaZe Clan > 2019

FaZen ensimmäinen voitto tuli ELEAGUE Invitational 2019 -turnauksesta tammikuussa. Rain sai finaalissa Cloud9-joukkuetta vastaan 0,97 ratingin. Huhtikuussa joukkue voitti BLAST Pro Series: Miami 2019 -turnauksen. Rain sai finaalissa tiimipelaajansa NiKon kanssa selvästi muista erottuvan ratingin (1,50). Marraskuussa FaZe voitti merkittävän BLAST Pro Series: Copenhagen 2019:n. Rain oli finaalissa joukkueensa paras pelaaja 1,20 ratingillaan.
Ura > FaZe Clan > 2020–2021

FaZe sai vuonna 2020 yhden voiton turnauksesta Intel Extreme Masters XV - New York Online: Europe. Vuonna 2021 joukkue ei voittanut turnaustakaan, mutta tuli IEM Colognesta sijalle 3.–4. Semifinaalissa Natus Vincereä vastaan rainin rating oli ainoana joukkueestaan yli yhden (1,07).
Ura > FaZe Clan > 2022

FaZen voitti toukokuussa vuoden merkittävimmän turnauksen, PGL Major Antwerp 2022:n. Rain sai turnauksen MVP-tittelin saatuaan turnausratingin 1,24. Sekä semifinaalissa että finaalissa hänellä oli joukkueensa korkein rating. Joukkue voitti myös erittäin merkittävän IEM Colognen. Rain sai semifinaalissa ja finaalissa lähes saman ratingin. Rain valittiin vuoden HLTV-arvioinnissa 13. sijalle.
Ura > FaZe Clan > 2023

FaZe voitti maaliskussa miljoona dollaria Intel Grand Slam Season 4 -turnauksesta. He voittivat lähes heti perään ESL Pro League Season 17:n. He voittivat ensimmäisen Counter-Strike 2:ssa pidetyn turnauksen, IEM Sydneyn. Rain sai turnauksen MVP-tittelin saatuaan koko turnauksen ratingiksi 1,20. Marraskuussa joukkue voitti Thunderpick World Championship 2023 -turnauksen. Rain sai joukkueensa alhaisimman ratingin semifinaalissa (0,81), mutta finaalissa joukkueen keskitasoa (1,13).
Ura > FaZe Clan > 2024

Helmikuussa FaZe tuli toiseksi IEM Katowicesta. Rainin rating jäi selvästi koko finaalin alhaisimmaksi (0,47). Joukkue tuli niin ikään toiseksi ensimmäisestä Counter-Strike 2:ssa pidetystä major-turnauksesta, PGL Major Copenhagen 2024:sta.
Saavutukset > Palkinnot

Sija 4. HLTV TOP 20 Players -arvioinnissa vuonna 2017.
Sija 18. HLTV TOP 20 Players -arvioinnissa vuonna 2018.
Sija 13. HLTV TOP 20 Players -arvioinnissa vuonna 2022.
Sija 8. Thorins TOP 10 Players -arvioinnissa vuonna 2017.
Saavutukset > MVP

ELEAGUE CS:GO Premier 2017.
Esports Championship Series Season 4 - Finals.
PGL Major Antwerp 2022.
IEM Sydney 2023.
Yksityiselämä

Nygaard siirtyi sivuun kilpapelaamisesta tammikuussa 2023, kun hän sai ensimmäsen lapsensa. Hän kihlautui naisystävänsä kanssa tammikuussa 2018.
Tom Clancy’s The Division

| Tom Clancy’s The Division |
| --- | --- |


Kehittäjä:  Massive Entertainment Ubisoft Reflections Red Storm Entertainment Ubisoft Annecy
Julkaisija:  Ubisoft
Jakelija:  Steam, Ubisoft Store, Microsoft Store, Epic Games Store, PlayStation Store ja Amazon Luna
Ohjaaja:  Ryan Barnard
Säveltäjä:  Ola Strandh
Pelimoottori:  Snowdrop
Julkaistu:   8. maaliskuuta 2016
Lajityyppi:  kolmannen persoonan ammuntapeli, toimintaroolipeli, avoin pelimaailma
Pelimuoto:  moninpeli
Ikäluokitus:  PEGI: 18
Alusta:  Microsoft Windows, PlayStation 4, Xbox One
Jakelumuoto:  Steam, Uplay
Lisää peliartikkeleitaVideopelien teemasivulla
Infobox OK     : 
Tom Clancy’s The Division (lyhyesti The Division) on Massive Entertainmentin kehittämä ja Ubisoftin julkaisema kolmannen persoonan ammuntapeli, joka on julkaistu 8. maaliskuuta 2016 PlayStation 4:lle, Windowsille ja Xbox Onelle.
Peli sijoittuu Manhattanille, jossa on levinnyt Black Fridayn jälkeen vaarallinen pandemia. Peli perustuu avoimeen maailmaan ja verkkopelaamiseen.
Peliin on alkukuukausien jälkeen tehty useita päivityksiä bugien ja huijareiden karsimiseksi.
Pelille on julkaistu Washingtoniin sijoittuva seuraaja The Division 2 15. maaliskuuta 2019.
Juoni

Black Fridayn aikaan New Yorkissa alkaa rahan kautta levitä vaarallinen isorokkopandemia. Tauti, joka kulkee nimellä "Green Poison" (Vihreä Myrkky), tai "Dollar Flu" (Dollariflunssa) aiheuttaa laajamittaista kaaosta, ja Manhattan asetetaan karanteeniin. Kun hallitus menettää otteensa kaupungista, aktivoidaan tavallisen väen joukossa olevat nukkuvat agentit, jotka toimivat Strategisen Kotimaan Divisioonan (Strategic Homeland Division, SHD) tai lyhyesti sanottuna "Divisioonan" palveluksessa. Divisioonan agentit on koulutettu toimimaan itsenäisesti äärimmäisen katastrofin sattuessa, ja heidät määrätäänkin auttamaan JTF:ää, katastrofiapujoukkoja, palauttamaan Brooklyn hallintaan.
Myynti

Peli rikkoi useita Ubisoftin myyntiennätyksiä pian julkaisunsa jälkeen.
Vastaanotto

GameSpot antoi pelille arvosanaksi 8/10 pistettä arvostelussaan.
Aiheesta muualla

Tom Clancy's The Division MobyGamesissa (englanniksi)
Tremplin au Claret

| Tremplin au Claret |
| --- | --- |

Sijainti
Paikkakunta:  Autrans,  Ranska
Katsomopaikat:  18 000
Koordinaatit:  45°10′15.2″N, 5°32′50.6″E
Avattu:  1966
Remontoitu:  kyllä
Muut mäet:  K29, K12
Seura:  US Autranaise
Rakenne
K-piste:  90 metriä
Mäkikoko:  92 metriä
Mäkiennätys:  97,0 metriä  Manuel Fettner (16.3.2000 FIS Cup)
Avattu:  1966
Muovitus:  ei
Keulan kulma:  10,5°
Alastulorinteen kulma:  37°
HS60
K-piste:  56 metriä
Mäkikoko:  60 metriä
Mäkiennätys:  59,0 metriä  Nicolas Couttet (11.2.2012)
Kesämäkiennätys:  63,0 metriä  Jonathan Learoyd (21.7.2012)
Avattu:  1966
Muovitus:  kyllä
Tremplin au Claret on hyppyrimäki Autransissa, Ranskassa. Mäessä järjestettiin vuoden 1968 talviolympialaisten normaalimäen kilpailut. Tremplin au Claretin vieressä sijaitsee myös kolme pienempää muovitettua mäkeä.
Historia

Olympialaisissa mäen K-piste oli 70 metrissä, myöhemmin mäkeä remontoitiin ja K-piste siirrettiin 90 metriin ja HS-piste asetettiin 92 metriin. Lisäksi vuonna 1966 rakennettiin muovitettu K40 mäki, myöhemmin mäkeä remontoitiin ja K-piste siirrettiin 56 metriin ja HS-piste asetettiin 60 metriin.
Talviolympialaisissa 1968 normaalimäen kilpailun voitti Jiří Raška.
Kesämäkiennätyksen kehittyminen HS60 mäessä

Kesämäkiennätyksen 63,0 metriä on hypännyt Jonathan Learoyd, naisten kesämäkiennätyksen 60,5 metriä on hypännyt Coline Mattel
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 22.7.2011 |  Jason Lamy Chappuis | 61,0 m |  |  |
| 21.7.2012 |  Jonathan Learoyd | 63,0 m |  |  |
| 21.7.2012 |  Coline Mattel | 60,5 m |  | Naisten kesämäkiennätys |
Tony Ma

| Hieu "Tony" Ngoc Ma |
| --- | --- |
 Tony Ma WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  21
WPT-voitot:  0
EPT-voitot:  0
Turnausansiot (USD):  4 122 465
Päivitetty:  5. elokuuta 2008
Hieu "Tony" Ngoc Ma on vietnamilaissyntyinen yhdysvaltalainen pokeriammattilainen. Entinen laivahitsari ja trukkikuski, vuonna 1985 Yhdysvaltoihin Etelä-Kaliforniaan muuttanut Ma on voittanut urallaan kaksi World Series of Poker -ranneketta. Card Player -lehti valitsi hänet vuoden pelaajaksi vuonna 1999.
World Poker Tourin ensimmäisellä tuotantokaudella Ma oli WPT Invitational -kutsukilpailussa viides.
Elokuussa 2008 Man pokeriuran turnauspalkkiot ylittivät 4,1 miljoonaa dollaria.
Ma asuu South El Montessa, Kaliforniassa. Perheeseen kuuluu vaimo ja kaksi lasta.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1996 | $5 000 Limit Hold'em | 236 000 |
| 2000 | $2 000 Limit Hold'em | 367 040 |
Aiheesta muualla

WPT:n profiili
Tony Ma The Hendon Mob Poker Databasessa (englanniksi)
Peter Thiel

Peter Thiel vuonna 2014.
Peter Andreas Thiel (s. 11. lokakuuta 1967 Frankfurt am Main, Länsi-Saksa) on saksalais-yhdysvaltalainen sijoittaja, yksi PayPalin perustajista, Clarium Capital Managementin perustaja, yksi Palantir Technologiesin perustajista sekä Founders Fundin partneri.
Vuonna 2021 Thiel oli Forbes 400 -listan mukaan 4,1 miljardin dollarin omaisuudellaan Yhdysvaltojen 273. varakkain henkilö. Vuoden 2024 tietojen mukaan Thielin omaisuus on 7,9 miljardin dollarin arvoinen.
Ura

Thiel on opiskellut Stanfordin yliopistossa filosofiaa ja oikeustiedettä.
Thiel omisti 3,7 prosentin osuuden PayPalista, kun se myytiin eBaylle. Thiel ansaitsi kaupasta 55 miljoonaa Yhdysvaltain dollaria. Tämän jälkeen Thiel perusti Clarium Capital Managementin.
Thiel sijoitti vuonna 2004 puoli miljoonaa dollaria Facebookiin. Thiel on tullut Facebook-sijoituksestaan kuuluisaksi, ja se on osa Facebookista kertovaa The Social Network -elokuvaa, jossa Thieliä esittää Wallace Langham.
Thiel on yksi Palantir Technologiesin perustajista.
Näkemyksiä

Peter Thielin mielestä epäonnistuminen on yliarvostettua. Thielin mukaan epäonnistumisesta ei opi paljoakaan ja epäonnistumisia ei seuraa lopulta onnistuminen.
Thielin mukaan opintolaina heikentää opiskelijoiden kykyä valita innovatiivinen ura. Hänestä suuri opintolaina aiheuttaa yleensä riskin välttämistä ja turvallisia urapolkuja, kun samaan aikaan yhdysvaltalainen yhteiskunta tarvitsee enemmän innovaatioita. Thielin mukaan koulutus muistuttaa vakuutusta, ja kouluttautumista ajaa enemmän pelko kuin toivo. Thiel Fellowship lahjoittaa 100 000 dollaria yliopisto-opiskelijoille, jotka lopettavat muodollisen koulutuksen ja seuraavat unelmiaan.
Thiel välttää MBA-koulutuksen saaneiden palkkaamista, sillä he ovat hänestä taipuvaisia "lauma-ajatteluun ja -käyttäytymiseen". Sen sijaan yritys voi hänestä välttää lauma-ajattelun palkkaamalla autisteja. Thielin arvion mukaan osalla Piilaakson menestyneistä yrittäjistä on lievä Aspergerin oireyhtymä tai jotain sen suuntaista. Thielin mukaan yhden alan työntekijöiden kanssakäynti synnyttää konformismia, ja tämä sosialisaatio estää ihmisiä innovoimasta. Hänestä yrittäjyydessä tärkeää on nimenomaan omalaatuisuus.
Vuonna 2022 Thiel tuki yhteensä noin 15 miljoonalla dollarilla J. D. Vancea, joka pyrki republikaanien ehdokkaana senaattiin Ohion osavaltiosta.
Yksityiselämä

Thiel on avoimesti homoseksuaali. Thiel on puoluekannaltaan republikaani ja presidentti Donald Trumpin kannattaja.
Teokset

Zero to One: Notes on Startups, or How to Build the Future.  (Yhdessä Blake Mastersin kanssa)  New York:  Crown Business, 2014.  ISBN 978-0-8041-3929-8  (englanniksi)
Kirjallisuutta

Chafkin, Max: Contrarian: Peter Thiel and Silicon Valley's Pursuit of Power.  Bloomsbury Publishing, 2021.  (englanniksi)
Aiheesta muualla

Founders Fund: Peter Thiel (englanniksi)
Forbes: Peter Thiel (englanniksi)
The Telegraph: Peter Thiel: the billionaire tech entrepreneur on a mission to cheat death (englanniksi)
Tuomikylä

Tienmutka Tuomikylää lähestyttäessä.
Tuomikylä on kylä Ilmajoen kunnassa. Se sijaitsee kunnan keskustasta itään kohti Kyrkösjärven tekoallasta ja Seinäjoen rajaa. Kylässä on noin 350 asukasta ja noin 170 taloutta. Tuomikylän läpi virtaa Tuomiluoma-niminen joki kohti Kyrönjokea.
Tuomikylä on jokilaaksotasankoa, ja joen rantapellot ovat joen molemmin puolin merkittävä maisemakokonaisuus. Tuomikylä muodostaa tuomien reunustaman joen rannalle nauhamaisen kylän. Tienvarsimaisema pidetään arvokkaana kokonaisuutena, johon liittyy historiallisia, kulttuurisia ja maisemallisia merkityksiä.
Tuomikylässä on myös alakoulu ja Käpälämäen päiväkoti. Seinäjoen Jouppilanvuoren sekä Ilmajoen Ahonkylän ja Tuomikylän kautta kulkee 11,5 kilometrin valaistu, esteetön patikointi-, pyöräily- ja ratsastusreitti, jonka varrella on useita laavuja ja kotia.
Tuomikylässä sijaitsee Figen Oy:n  sikojen keinosiemennysasema.
Aiheesta muualla

joululehti Tuomiluoman varrelta, Tuomikylä-seura ry
Luhtasela, Anja ym. (toim.): Muisteluja elämästä Tuomikylän Luhtaselassa. Seinäjoki : [s.n], 2003.
Mirjam Nikkola, o.s. Harju: ”Lapsuuteni muistoja Tuomikylästä 70 vuoden takaa”. Ilmajoen joulu 2004.
Tuomikylä sanoin ja kuvin. Tuomikyläseura 1988.
Tuparilaiset kielet

Tuparilaiset kielet muodostavat viiden kielen tupi-kieliin kuuluvan kieliryhmän, jonka kieliä puhutaan Brasiliassa. Yksi kielistä on jo sammunut.
| Kieli | Alue(et) | Arvioitu puhujamäärä | ISO 639-3 |
| --- | --- | --- | --- |
| kepkiriwát | Rondônia (Brasilia) | sammunut | [kpn] |
| makuráp | Rondônia (Brasilia) | 110–150 | [mpu] |
| sakirabiá | Rio Mequens, Rondônia (Brasilia) | noin 70 | [skf] |
| tuparí | Rio Branco (Guaporéjoen sivujoki), Rondônia (Brasilia) | > 300 | [tpr] |
| wayoró | Guaporéjoki, Rondônia (Brasilia) | noin 80 | [wyr] |
Tristan Corbière

| Tristan Corbière |
| --- | --- |
 Tristan Corbière noin 1862.
Henkilötiedot
Syntynyt: 1845
Kuollut: 1875 (29–30 vuotta)
Ammatti:  kirjailija
Kirjailija
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Tristan Corbière, alun perin Edouard-Joachim Corbière, (1845–1875) oli ranskalainen runoilija. Hän kuuluu Paul Verlainen luetteloon poètes maudits ('kirotut runoilijat'), millä Verlaine tarkoittaa saman nimisessä artikkelissaan kuutta vähälle tunnustukselle jäänyttä kirjailija. Corbière on edelleen jäänyt vähälle huomiolle, ja syynä on Jussi Pentikäisen mukaan käännöstön puute. Corbière ainoa runokokoelma on Les amours jaunes (1873), jonka nimestäkään eivät englannintajat ole päässeet yksimielisyyteen.
Suomennetut runot

Runot ovat teoksesta Les Amours jaunes, 1873
Rondel, suom. Harri Roussi. Julkaisussa Sieppari 2014; nro 1
A un Juvénal de Lait, suom. Jussi Pentikäinen. Julkaisussa Parnasso 1/2022 s. 34–35 (runo ranskaksi ja suomeksi)
Aiheesta muualla

Kuvia tai muita tiedostoja aiheesta Tristan Corbière Wikimedia Commonsissa
Tom Harrell

Tom Harrell vuonna 2011.
Tom Harrell (2017)
Tom Harrell (s. 16. kesäkuuta 1946 Urbana, Illinois, Yhdysvallat) on yhdysvaltalainen jazz-trumpetisti.
Elämä

Harrellin ollessa viisivuotias hänen perheensä muutti San Franciscon lahden ympäristöön. Hän aloitti trumpetin soittamisen kahdeksanvuotiaana ja soitteli paikallisten ammattiyhtyeiden kanssa 13-vuotiaana. Osallistuttuaan parikymppisenä jazz-työpajaan Harrell lähti kiertueelle Stan Kentonin ja Woody Hermanin yhtyeiden kanssa. Samoihin aikoihin hänellä diagnosoitiin skitsofrenia.
1970-luvulla Harrell muutti New Yorkiin, jossa hän esiintyi Village Vanguard -big bandissä Mel Lewisin kanssa, sittemmin Chuck Israelsin National Jazz Ensemblessa, Aztecassa, Arnie Lawrencen Treasure Islandissa ja rock/funk-yhtye Cold Bloodissa. Hän soitti myös yhdessä Cecil Paynen, Bill Evansin ja Lee Konitzin kanssa.
1980-luvulla Harrell liittyi viidenneksi jäseneksi Phil Woodsin kvartettiin, josta tuli kvintetti.
1990-luvun lopussa Harrell kokosi oktetin, johon kuuluivat trumpetisti Wayne Andre, tenori-saksofonistit Don Braden ja Greg Tardy, baritoni Gary Smulyan, pianisti Xavier Davis, basisti Ugonna Okegwo ja rumpali Billy Hart.
Harrellin vuonna 1999 julkaisema Time’s Mirror oli ehdolla Grammy-palkinnon saajaksi. Vuonna 2000 Entertainment Weekly nimesi CD:llä julkaistun The Art of Rhythm -levyn vuoden parhaaksi jazz-albumiksi. Samana vuonna Harrell teki Euroopan-kiertueen.
Elämä > Soittotyyli

Harrell soittaa iskevää ja täsmällistä bebop-jazzia.